CELEX: 32019D2244
Language: lv
Date: 2019-12-16 00:00:00
Title: Padomes Īstenošanas lēmums (ES) 2019/2244 (2019. gada 16. decembris), ar ko Spānijai un Francijai atļauj piemērot īpašu pasākumu, atkāpjoties no 5. panta Direktīvā 2006/112/EK par kopējo pievienotās vērtības nodokļa sistēmu

30.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 336/281
               
            
         PADOMES ĪSTENOŠANAS LĒMUMS (ES) 2019/2244
         (2019. gada 16. decembris),
         ar ko Spānijai un Francijai atļauj piemērot īpašu pasākumu, atkāpjoties no 5. panta Direktīvā 2006/112/EK par kopējo pievienotās vērtības nodokļa sistēmu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu (1) un jo īpaši tās 395. panta 1. punkta pirmo apakšpunktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Ar vēstuli, kas Komisijā reģistrēta 2019. gada 23. maijā, un ar vēstuli, kas reģistrēta 2019. gada 17. jūnijā, attiecīgi Francija un Spānija pieprasīja atļauju ieviest īpašu pasākumu, atkāpjoties no 5. panta Direktīvā 2006/112/EK attiecībā uz elektrotīklu starpsavienojuma būvniecību starp Gatica Spānijā un Cubnezais Francijā (“īpašais pasākums”).
                  
               
                     (2)
                  
                  
                     Komisija ar 2019. gada 10. septembra vēstulēm, ievērojot Direktīvas 2006/112/EK 395. panta 2. punktu, nosūtīja Spānijas un Francijas pieprasījumus pārējām dalībvalstīm. Komisija ar 2019. gada 11. septembra vēstulēm paziņoja Spānijai un Francijai, ka tās rīcībā ir visa informācija, ko tā uzskata par vajadzīgu, lai izvērtētu pieprasījumus.
                  
               
                     (3)
                  
                  
                     Spānijas valsts elektroenerģijas tirgus regulators Comisión Nacional de los Mercados y la Competencia un Francijas un valsts elektroenerģijas tirgus regulators Commission de Régulation de l’Énergie2017. gada 22. septembrī parakstīja nolīgumu par elektrotīklu starpsavienojuma finansēšanu starp Spāniju un Franciju caur Biskajas līci. Starpsavienojuma būvniecība tika uzticēta elektroenerģijas pārvades sistēmu operatoriem Spānijā un Francijā, Red Eléctrica de España un Réseau de transport d’Electricité. Minētajā nolīgumā paredzēts, ka projekta izmaksas jāsedz vienādās daļās: 50 % sedz Spānija un 50 % Francija.
                  
               
                     (4)
                  
                  
                     Ar īpašo pasākumu attiecībā uz būvniecībai paredzēto preču piegādi un pakalpojumu sniegšanu, preču iegādi Kopienas iekšienē un preču importu, elektrotīklu starpsavienojums starp Gatica Spānijā un Cubnezais Francijā uzskatāms par tādu, kas 50 % apmērā atrodas Spānijā un 50 % apmērā – Francijā.
                  
               
                     (5)
                  
                  
                     Ja nebūtu īpašā pasākuma, saskaņā ar teritoriālo principu būtu nepieciešams precīzi apliecināt par katru piegādi, vai nodokļa uzlikšana notiek Spānijā vai Francijā.
                  
               
                     (6)
                  
                  
                     Pamatojoties uz Spānijas un Francijas sniegto informāciju, īpašais pasākums vienkāršos PVN iekasēšanas procedūru, un tam būs tikai nenozīmīga ietekme uz kopējo nodokļu ieņēmumu summu, ko Spānija un Francija iekasē galapatēriņa posmā. Tāpēc ir lietderīgi atļaut Spānijai un Francijai piemērot īpašo pasākumu.
                  
               
                     (7)
                  
                  
                     Atkāpe neiespaidos Savienības pašas resursus, ko veido PVN,
                  
               IR PIEŅĒMUSI ŠO LĒMUMU.
         
            1. pants
            Atkāpjoties no Direktīvas 2006/112/EK 5. panta, attiecībā uz elektrotīklu starpsavienojuma būvniecībai paredzēto preču piegādi un pakalpojumu sniegšanu, preču iegādi Kopienas iekšienē un preču importu, Spānijai un Francijai atļauj uzskatīt, ka elektrotīklu starpsavienojuma starp Gatica Spānijā un Cubnezais Francijā atrašanās vieta ir 50 % Spānijas teritorijā un 50 % Francijas teritorijā.
         
         
            2. pants
            Šis lēmums stājas spēkā tā paziņošanas dienā.
         
         
            3. pants
            Šis lēmums ir adresēts Spānijas Karalistei un Francijas Republikai.
         
         
            Briselē, 2019. gada 16. decembrī
            
               
                  Padomes vārdā –
               
               
                  Priekšsēdētājs
               
               J. LEPPÄ
            
         
         
            (1)  OV L 347, 11.12.2006., 1. lpp.